Diari Oficial de la Generalitat Valenciana


Sumari del DOGV 5217, del 13-03-2006 (2006/2634)

RESOLUCIO de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i la Fundació de la Comunitat Valenciana Agua y Progreso.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/2634


Data del document
:   03-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * assessor jurídic
    * fundació
    * cooperació administrativa
    * Dret administratiu

RESOLUCIÓ de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i la Fundació de la Comunitat Valenciana Agua y Progreso. [2006/2634]  
Subscrit, després de la tramitació prèvia reglamentària, entre el Consell de la Generalitat Valenciana (Presidència de la Generalitat, Gabinet Jurídic) i la Fundació de la Comunitat Valenciana Agua y Progreso, el 14 de febrer de 2006, un Conveni d'assistència jurídica, i d'acord amb els criteris d'oportunitat al·legats per l'òrgan gestor (Gabinet Jurídic), cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0050/2006, i que figura com a annex d'esta resolució.  
València, 3 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI D'ASSISTÈNCIA JURÍDICA ENTRE EL CONSELL DE LA GENERALITAT (PRESIDÈNCIA DE LA GENERALITAT, GABINET JURÍDIC) I LA FUNDACIÓN DE LA COMUNIDAD VALENCIANA AGUA Y PROGRESO  
València, 14 de febrer de 2006.  
REUNITS  
D'una part, Víctor Campos Guinot, vicepresident del Consell, actuant en nom i representació del Consell de la Generalitat, facultat per a este acte en funció del que disposa l'Acord del Consell de la Generalitat de data 11 de febrer de 2005.  
D'una altra, José Alberto Comos Guillem (director), actuant en nom i representació de la Fundación de la Comunidad Valenciana Agua y Progreso, amb CIF G-97464317 i inscrita en el Registre de Fundacions de la Generalitat en data 2.07.04 amb el número 412-V, facultat per a este acte en funció del que disposa l'escriptura de poder atorgada davant del notari de València, Salvador Alborch Domínguez, amb el número 359 del seu protocol.  
MANIFESTEN  
Primer. El Gabinet Jurídic de la Generalitat, integrat en la Secretaria Autonòmica de Política Institucional de la Presidència de la Generalitat, és el centre directiu que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic disposa dels elements personals i mitjans materials adequats per a dur a terme la dita funció.  
Segon. La Fundación de la Comunidad Valenciana Agua y Progreso, està interessada que el Gabinet Jurídic de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
CLÀUSULES  
Primera. De conformitat amb el que disposa l'article 22 del decret 27/2001, de 30 de gener, del Consell de la Generalitat, d'Organització i Règim de Funcionament dels Servicis Jurídics de la Generalitat, per mitjà de la subscripció del present conveni, el Gabinet Jurídic de la Generalitat prestarà assistència jurídica a la Fundación de la Comunidad Valenciana Agua y Progreso, per mitjà dels lletrats integrats en el dit òrgan. L'assistència jurídica comprendrà tant l'assessorament en dret, a través de l'Àrea Jurídica de Presidència, com la representació i defensa en juí davant de qualssevol ordes jurisdiccionals, per mitjà dels servicis centrals del Gabinet Jurídic, en els mateixos termes previstos per a l'assistència jurídica al Consell de la Generalitat.  
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit al Gabinet Jurídic de la Generalitat  
Segona. Sense perjuí del que disposa la clàusula anterior, la es reserva la facultat de ser assessorada, representada i defesa per advocat, i si és el cas, procurador especialment designats a este efecte conforme a les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en el Decret 127/04, de 30 de juliol.  
Tercera. La petició d'informes jurídics es canalitzarà a través de l'Àrea Jurídica de Presidència. La gestió dels expedients que comporten actuacions en qualsevol orde jurisdiccional, queda encomanada a l'Àrea d'Assumptes Contenciosos del Gabinet Jurídic de la Generalitat.  
Aquells expedients que hagen de donar lloc a autoritzacions de l'òrgan competent de la Fundación de la Comunidad Valenciana Agua y Progreso, per a demandar, querellar-se o interposar recursos o accions judicials, hauran de ser remesos prèviament, per al seu informe, a l'Àrea d'Assessorament Jurídic del Gabinet Jurídic de la Generalitat.  
Quarta. Tots els òrgans de la Fundación de la Comunidad Valenciana Agua y Progreso, hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant de la mateixa que assumirà les funcions de coordinació i relació amb els lletrats del Gabinet Jurídic actuants.  
Quinta. El present conveni té una duració d'un any, no obstant, s'entendrà prorrogat tàcitament si no hi ha denúncia expressa de qualsevol de les parts comunicada amb una antelació de tres mesos.  
Sexta. Com contraprestació del servici d'assistència jurídica a què es referix el present conveni, la Fundación de la Comunidad Valenciana Agua y Progreso satisfarà al Gabinet Jurídic de la Generalitat la quantitat de 2.000 euros anuals, pagadors per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació del IPC.  
La quantitat anual a acordar abans citada, podrà ser objecte de revisió al cap del primer any de vigència i de mutu acord entre les parts, en funció del nombre i la importància dels assumptes.  
La compensació a què es referix la present clàusula podrà generar crèdit pel seu import en els estats de despeses corresponent a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'oportú expedient de modificació pressupostària per tal concepte.  
Sèptima. En els processos en què existisquen condemnes en costes s'aplicaran les regles següents:   
. Quan la condemnada en costes siga la Fundación de la Comunidad Valenciana Agua y Progreso, correspondrà a esta l'abonament de les causades a la part contrària.  
. Quan la condemnada en costes siga la part contrària, l'import de les causades a la Fundación de la Comunidad Valenciana Agua y Progreso, s'ingressarà a favor del Gabinet Jurídic, donant-li el destí i amb els efectes previstos en la clàusula anterior.  
Octava. El present conveni té naturalesa administrativa. El coneixement de totes les qüestions que puguen sorgir entorn de la seua interpretació, modificació, resolució i efectes correspondrà a la jurisdicció contenciosa administrativa.  
I perquè conste, i en prova de conformitat, firmen el present conveni en dos exemplars exemplar en el lloc i la data indicats en l'encapçalament.  
El Vicepresident del Consell: Víctor Campos Guinot  
El director de la Fundación de la CV Agua y Progreso: José Alberto Comos Guillem